
PERSONATGES 


felissa. — 56  anys.  Dóna  del  poble. 
Genoveva. — 22  anys.  Estimada  per  l'Evarist  y  en 
Daniel. 

castanyera. — 40  anys.  Venedora  de  castanyes. 

daniel. — 25  anys.  Jove  trevallador,  fill  de  la  Felissa. 
Tot  fent  l'onso  es  més  aixeritque  tothom. 

el  secretari  de  l'ajuntament. — 62  anys.  Amo  de 
la  botiga  y  pare  de  la  Genoveva. 

evarist. — 26  anys.  Presumit  y  orgullós. 

l'arcalde. — 60  anys.  Tipo  molt  campetxano. 

Home  primer,  un  sord,  en  Lluch  ab  dos  bastons,  l'apo- 
tecari, minyó  primer ,  minyó  segon,  una  noya, 
homes,  dones,  un  xicot,  en  Micaló,  etc,  etc.  Un 
ab  un  carretó,  una  nena  portant-  un  menut  a 
bras. 


Aquesta  obra  va  ser  representada  per  primer  cop 
al  Teatre  Català  instalat  en  el  de  Romea,  de  Barce- 
lona la  nit  del  dia  8  de  Maig  de  1909,  ab  el  següent 
repartiment: 

Felissa,  Sra.  Clemente;  Genoveva,  Srta.  Vallbé;  Cas- 
tanyera, Sra.  Faura;  Daniel,  Sr.  Vives;  El  Se- 
cretari de  r Ajuntament,  Sr.  Aymerich;  Evarist, 
Sr.  Galceràn;  VArcalde,  Sr.  Nolla. 

Carrer  transversal  ab  un  altre  que  venint  del 
fons  desemboca  en  aquest.  A  la  cantonada  una  bo- 
tiga de  baster  ab  l'entrada  de  cara  al  públich. 

Es  entre  deu  y  onze  del  dematí. 


ESCENA  I 

felissa  y  secretari,  qüestionant  al  pas 
de  la  botiga.  Aquest  mentrestant  arregla 
coses,  y  dona  ordres  a  un  minyó  que  tre- 
balla dintre.  Felissa  porta  un  rotllo  de 
paper  a  la  mà. 

FELISSA 

Vos  dich  que  si,  home,  vos  dich  que  si.  El 
noy  està  ferm  en  marxar,  y  jo  també  l'hi  acon- 
sello. 

SECRETARI 

Que  voleu  que  us  diga,  me  costa  molt  de 
creure. 

FELISSA 

Ja  ho  veureu,  si  Deu  ens  dona  vida  y  salut. 

SECRETARI 

jEs  que  ja  seria  hora,  mala  verruga!  Ja  se- 
ria hora  de  que  hi  hagués  tranquilitat  al  poble. 

FELISSA 

Vos  el  teniu  de  cap  d'esquila  a  n'aquest 
noy,  y  no  sé  perquè... 

SECRETARI 

No  soch  jo  sol,  no;  digueu  qu'es  tothom 
enteríssimament. 

FELISSA 

Aquest  tothom  me  sembla  que  us  el  feu 

vos,  perquè  no  n'hi  ha  per  tant.  N'hi  lleven 
moltes  de  faltes. 

SECRETARI 

Y  que  han  de  llevar,  santa  cristiana,  que 
han  de  llevar.  Massa  ho  sabeu  que  tenen  rahó 
y  ara  voleu  venir  aqui  a  pintarme  Sant  Cris- 
tòfol nano. 

FELISSA 

No  es  pas  que'l  vulgue  defensar  perquè 
també  tinch  ulls  per  vèureho  y  orelles  per 
sentirho.  Però  com  qu'es  més  tonto  que  do- 
lent, cregueu  que  moltes  coses  les  fa  d'esma; 
sense  malicia. 

SECRETARI 

Ab  malicia  o  no,  que  l'aguanti  sa  mare. 

FELISSA 

Bé  prou  qu'ho  he  fet,  Deu  me  perdó. 

SECRETARI 

Si  sempre  ha  estat  aixís,  ja  sou  ben  bé  de 
planye,  pobra  dóna. 

FELISSA 

Sempre,  fill,  sempre.  Mireu,  quan  el  bate- 
gaven ja  va  rebotre  la  llossa  enlaire. 

SECRETARI 

Si,  vatja,  com  en  Borrascas. 

FELISSA 

çjQuí  dieu? 

SECRETARI 

Un  altre  tremendo  com  ell.  Haurien  i  fet, 
bona  parella.  Y  perquè  no  l'hi  feu  entendre 

vos  que  s'ha  de  sossegar. 

FELISSA 

Es  inútil,  fill;  es  picar  en  ferro  fret.  Jo  sem- 
pre estich  que'l  sust  que  vaig  rebre  el  dia  que 
va  caure  el  bòlit  poch  abans  de  néixer  ell,  vos 
en  recordeu?  El  va  desgraciar  per  la  vida. 

SECRETARI 

Aixís  l'hi  hagués  esclafat  el  cervell. 

pelissa  (ab  candides) 
Ay!  Deu  nos  en  guard.  Pobra  de  mi! 

SECRETARI 

Me  surto  tant  de  test  parlant  d'aquet  xicot, 
que  moltes  vegades  no  sé  lo  que'm  dich.j 

FELISSA 

Bé,  vatja,  parlem  clar.  Tota  la  vostre  qui- 
mera es  perquè  agrada  a  la  Genoveva.  A  vos 
no  us  ha  fet  res  el  noy. 

SECRETARI 

^Agradar  a  la  meva  filla  aquest  tabalot? 

FELISSA 

Tabalot  o  no  tabalot,  ningú  l'hi  quita  qu'es 
un  bon  mosso  en  Daniel. 

SECRETARI 

Aneu,  aneu  a  passeig,  que  ja  sou  ben  íelissa 
de  nom  y  de  fets,  vos  també. 

FELISSA 

Si  no  l'hi  agrada,  donchs,  no  sé  per  què  hi 
enrahona  tant.  Tothom  y  vos  mateix  no'm 
negareu  que  sempre  estàn  fent  capelleta  pels 
recons. 

SECRETARI 

Se  veu  ben  bé  que  no  la  coneixíeu  a  la 
noya.  Té  més  orgull  la  Genoveva  que'l  rey 
noblesa.  Ja  ho  sab  ella  perqui's  guarda.  Ey; 
Y  que  jo  n'estaré  molt  content. 

FELISSA 

Si,  per  V Evarist;  be  prou  que  se  sab  que 
us  roí  ser  gendre  y  això  tothom  li  critica. 

SECRETARI 

^Per  qué?  «fQu'es  algúu  mal? 

FELISSA 

No.  Es  perquè  va  dihent  per  tot  arreu  que  té 

un  negoci  entre  mans  que  si  li  surt  bé  des-  v 
empenyarà  tot  lo  seu.  Y  el  negoci  es  poder  ficar 
mà  en  els  vostres  quartos. 

SECRETARI 

Xerraires,  envejosos.  Això  ha  sortit  de  vos- 
altres. 

FEL1SSA 

A  íé  no. 

SECRETARI 

Donchs,  s'hi  casarà. 

FELISSA 

Donchs,  si  n'estéu  tant  segur  no  trobo 
gens  bonich  que  enrahonin  en  Daniel  y  ella 
tot  el  sant  dia  com  dos  cotorres. 

SECRETARI 

Enrahonen,  perquè  la  fa  riure. 

FELISSA 

Riure  o  no  riure,  Mateu,  no  vos  fieu  d'un 
borinot  que  bufi  seguidament  l'orella,  perquè 
mareja,  y  el  que  està  marejat  fa  tintines. 

SECRETARI 

<iQuè  voleu  dir? 

FELISSA 

Vuy  dir  que  les  tintines  fan  càurer,  y  el 
que  cau  sempre  ho  fa  en  lo  que  té  més  aprop. 

SECRETARI 

De  tot  això  me'n  rich;  <;sabeu  Felissa? 

FELISSA 

Donchs  si  vos  fa  riure  no  cal  pas  que'l  noy 
se'n  vagi. 

SECRETARI 

Oh!  Anarsen  si,  sempre;  y  com  més  aviat 
millor. 

FELISSA 

Doneume  les  firmes  que'm  demaneu  y  es 
cosa  feta. 

SECRETARI 

Que  us  penseu  que'n  porto  les  butxaques 
plenes  de  firmes?  D'ahont  voleu  que  les  ^tre- 
gui? 

ESCENA  ïl 
Dits,  surt  un  noy  ab  un  collar  d'animal 

NOY 

Vos  porto  el  collar,  Mateu.  Diu  el  mula- 
taire  si  teniu  les  renyes  adobades. 

SECRETARI 

Si,  entra  que'n  Salmito  te  les  donàrà  (a 
n  el  aprenent)  Tu,  dònali  les  renyes  del  mula- 
taire. 

FELISSA 

Donchs  com  anàvem  dihent  d'això  de  les 
firmes,  ja  ho  sé  que  no  les  teniu,  però  m'hau- 
rieu  d'ajudar  a  buscaries,  perquè  a  vos  us  en 
faràn  més  cas  que  a  mí. 

noy  (sortint  ab  les  renyes) 

<jQuant  volèu  que  vingui  a  buscar  el  collar, 
Mateu?  Diu  que  porta  pressa. 

SECRETARI 

Passa  demà  vespre,  si  està  llest  te  l'enduràs 
o  sinó  vindràs  un  altra  estona,  (el  noy  se'n  va) 
Endemés  d'això  que'm  deieu,  a  qui  voleu  que 
vagi  a  trovar  si  no  hi  ha  ningú  que'l  pugui 
veure? 

FELISSA 

En  Lluch  espardanyer  farà  un.  Ja  m'ho  té 

dit. 

SECRETARI 

0à  Lluch? 

FELISSA 

Sí. 

SECRETARI 

<jQue  no  sabeu  lo  que  li  va  fer  ahir? 

felissa 

No. 

secretari 
Donchs  el  va  etzivar  a  l'aigua. 

FELISSA 

Valgam  la  Santa  Creu;  y  per  què? 
secretari 

Com  quel  pobre  home  està  tan  perdut  de 
dolor,  l'hi  va  dir  si'l  volia  passar,  y  ell  que  sí 
quan  son  al  mitg  del  riu  li  diu  qu'ha  de  bai- 
xar cuyta  corrents  perquè  pesa  y  molt  ell  està 
cansat.  Oh!  y  que  si  no  va  depressa,  guapo 
guapo  l'hi  tira  de  cap.  Avuy  ab  prou  feynes 
camina  ab  dos  bastons,  pobre  Lluch. 

felissa 

Ay,  Maria  Santíssima  de  xicot!  ^Sabeu  qui, 
donchs,  Mateu  potser  ho  faria?  El  senyor  Bal- 
tasar  l'apotecari. 

secretari 

Ja'm  guardaré  com  d'escaldarme  d'anarli  a 
proposar. 

felissa 

<fPer  qué?  No  l'hi  debem  ni  un  cèntim. 

secretari 

Perquè  l'altra  nit  el  vostre  noy  el  va  fer 
llevar  per  una  medecina,  y  en  lloch  de  donar- 
li  la  recepta  per  la  gatonera  l'hi  va  tirar  una 
rata  que  prou  pesava  deu  terses. 

FELISSA 

Valgam  el  sant  Ecce  homel  Ja  no  queda 
ningú  més,  qu'els  seus  companys,  si  ho  volen 
fer,  que  ja'n  perdo  les  confianses. 

secretari 

Y  feu  bé,  perquè  també  els  té  cremats. 

FELISSA 

Aquets  si  que  no  tenen  rahó.  Es  el  seu  es- 
carrassot. 

SECRETARI 

Perquè  li  surt  a  compte.  Aquest  dia  que 
varen  anar  a  la  torre  Moratxa  els  hi  va  gastar 
un  dineral  en  peix,  y  per  que  li  quedessin 
bons  talls  va  tirar  un  manyoch  de  cabells  seus 
a  l'arrós,  y  es  clar  ningú  va  menjar  dé  fàstich. 

FELISSA 

Veyèu  com  això  son  coses  de  tonto. 

SECRETARI 

Això  son  coses  de  dolent,  a  la  meva  terra. 

FELISSA 

Y  tan  bon  treballador  sinó  fos  aquesta  tara. 

SSCRETARl 

Qu'en  treurem  d'això,  si  es  l'enrenou  del 
poble. 

FELISSA 

Ja'm  veig  venir  que  no  marxarà. 

secretari  [airat) 
Com  no.  Per  forsa. 

FELISSA 

Per  forsa  els  pengen,  Mateu.  Y  tingueu  ben 
presenta  l'hora  qu'us  ho  dich.  Si  no  marxa 
se  casarà  ab  la  vostra  filla,  perquè  s'ho  ha  ficat 
al  cap,  y  es  més  tossut  qu'una  mula. 

secretari  (molt  cremat) 
Això  may,  mala  verruga.  Això  may.  Pri- 
mer un  moro  qu'ell. 

FELISSA 

Donchs  busqueu  firmes. 

secretari  (resolt) 
Donèu  el  paper;  encara  que  les  tinga  d'a- 
rrencar del  ganyot  de  la  gent,  ne  trobaré;  vos 

ho  juro.  Però,  ey!  no  fem  coses.  Mirèu  que  ha 
de  marxar. 

FELISSA 

Al  cap  d'una  hora.  El  temps  just  d'agafar 
la  roba.  Paraula  es  paraula. 

SECRETARI 

Donchs  no  us  allunyèu  que  tot  seguit  tor- 
no, {sé'n  va  ab  el  paper  que  la  Felissa  li  ha  do- 
nat.) 

ESCENA  III 

La  felissa  y  tot  seguit  en  daniel.  Passa 
un  noy  tirant  un  carretó. 

NOY 

Ara  vé  en  Daniel,  Felissa,  si  l'hi  heu  de 
dir  alguna  cosa.  Oscai!  xoo!  (s'en  va  ventant 
embravida  al  carretó) 

FELISSA 

Que  vens  a  fer  tu  ara  per  aquets  indrets? 
Ja  te'n  penses  alguna  altra? 

DANIEL 

<jQue  vol  dir  un'altra?  També'm  voleu 
treure'l  dret  de  passar  pels  carrers  que'm  don- 
gui  la  gana? 

FELISSA 

Ets  amo  de  passar  per  tot  menos  de  fer  ma- 
lifetes, sents? 

DANIEL 

Be  massa.      per  qué  ho  dieu  ara  aixó? 

FELISSA 

Perquè  ja  m'ho  han  contat,  ja,  la  que  vas 
fer  ahir  a  n'en  Lluch.  ^No  te'n  dones  vergonya, 
un  home  que't  pot  ser  Pare? 

DANIEL 

Però  no  me'n  es  gràcies  a  Deu. 

FELISSA 

Avuy  té  d'anar  ab  dos  bastons  que  no's  pot 
tenir  de  dolor. 

DANIEL 

Si  no's  pot  tenir  que  llogui  un  carro,  aquet 
estira  cordetes,  sinó  que  per  estalviarse  els  dèu 
cèntims  de  la  barca,  sempre's  fa  traginar  per 
l'un  o  per  l'altra,  el  gandulàs.  Deu  ser  cos  sant 
que  no  pugui  passar  l'aigua  com  els  demés, 

FELISSA 

<iPerò  veus?  Tothom  el  passava  sense  dir 
res.  Ja  vas  tenir  d'esser  tu  el  de  la  malifeta. 

DANIEL 

Un  o  altre  havia  de  eomensar. 

FELISSA 

Y  qu'ets  tonto,  noy,  qu'ets  tonto! 

DANIEL 

Vet'aquí  l'única  cosa  que  sabèu  dir  vos  y 
els  altres. 

FELISSA 

,jY  de  la  rata  del  senyor  Baltasar  que  m'en 
dius? 

DANIEL 

Que'l  va  fer  botar  de  valent  per  la  botiga,  a 
n'aquell  que's  necessita  uns  ternals  per  ferlo 
aixecar.  Si  l'haguéssiu  vist  semblava  un  es- 
peritat. jMare  de  Deu!  Y  que  vaig  riure. 

FELISSA 

jÀy,  ditxós  bòlit. 

DANIEL 

Me  l'heu  ben  ficat  al  cap  el  vostre  bòlit. 

FELISSA 

Es  que  no  m'ho  puch  acabar. 

DANIEL 

Donchs  dèixeu  pel  gat.  Y  ara  anem  a  lo  que 

cal.  <iQuan  tindré  les  firmes?  Perquè  n'estich 
tant  tip,  que  ja  voldria  ésser  fora. 

FEL1SSA 

May  les  tindràs,  perquè  ningú  volferho. 

DANIEL 

Pitxor  per  ells,  aixís  m'hauràn  de  rosegar. 

FELISSA 

Però  ab  tot  això  encara  no  m'has  dit  que 
vens  a  fer  per  aquí. 

DANIEL 

Res.  Me  passejo,  (cridant)  ^Tampoch  me 
puch  passejar? 

FELISSA 

Be,  bé,  no  cridis,  no  cridis.  Y  tot  desma- 
nyotat.  Mira,  mira  com  portes  la  corbata. 

DANIEL 

Arregléumela. 

("felisa  arreglantli) 
Y  ara,  gira  de  cantó,  ja  sabs  qu'aquesta 
casa  te  l'has  de  mirar  de  lluny. 

DANIEL 

jMala  negada! 

FELISSA 

jApa,  anem,  anem,  que  si  ve'l  secretari! 

DANIEL 

Que  vingui,  aquell  gos  foll. 

FELISSA 

Que  vingui,  que  vingui;  y  si'l  veus  no  pa- 
raràs de  córrer  fins  qui  sab  ahont. 

DANIEL 

Potser  no  correré  gaire.  Potser  no  aniré  més 
que  fins  a  casa  seva. 

FELISSA 

Me  sembla  que  d'això,  t'enguardaràs  una 
mica.  (donantli  un  cop  a  la  espatlla  per  endur- 


l'enrenou  del  poble 


17 


set)  Ja  sabries  lo  que  t'hi  anava.  Apa,  apa, 
anem  cap  a  casa,  taujanàs!  (en  Daniel  se  guaita 
ab  recansa  la  casa,  quan  veu  que  la  Genoveva 
treu  el  cap  per  la  finestra  y  l'hi  fa  que  hi  vagi). 

GENOVEVA 

jPst,  pstï...  (Se'n  va.) 

DANIEL 

jAyl 

FELISSA 

<jQuè  hi  ha? 

DANIEL 

Rès.  Que  no  puch  venir. 

FELISSA 

^Per  què? 

DANIEL 

Perquè  no  puch  donar  un  pas.  Sembla  tal- 
ment que  m'hagin  sortit  arrels  a  n'els  peus. 

.  FELISSA 

A  n'el  cap  sí  que  la  tens  l'arrel,  Deu  me 
perdó,  y  ben  grossa. 

DANIEL 

Això  deu  ser  el  bòlit,  mare. 

FELISSA 

jSant  Eloy  gloriós!  Apa,  passa,  passa  en- 
davant. 

DANIEL 

Es  inútil.  Tireu  pel  cap  que  volgueu.  Jo 
no'm  moch  d'aquí. 

FELISSA 

jSenyor,  Senyor!  \Y  que  soch  desgraciada! 
Quedat,  però  prometo  uns  sams  a  les  ànimes 
perquè  en  Mateu  t'atrapi  y  t'estobi  l'esquena. 
Aixís  t'escarmentaràs.  (Se'n  va  tota  enfadada). 

ESCENA  IV 

En  daniel  y  la  Genoveva 

{La  Genoveva  se  posa  a  la  llinda  de  la  porta 
per  la  banda  de  dintre.  Ell  shi  acosta  y  tot  fent 
l'onso  l'abrassa  Jort.) 

GENOVEVA 

Apa  allà,  mans  llargues. 

DANIEL 

^Què  vols  dir? 

GENOVEVA 

Que  les  noyes  son  mira  y  no'n  tochs. 

DANIEL 

Jo  no  toco. 

GENOVEVA 

^Donchs  què  fas? 

DANIEL 

Abrasso.  Hi  ha  molta  diferencia  d'una  cosa 
a  l'altra.  ^Veus?  (Tornantla  a  abrassar.) 

GENOVEVA 

Sí,  sí,  prou.  No  vuy  veure  rèmés.  Estigues 
quiet,  y  tinguem  la  festa  en  pau.  Sempre't 
tinch  de  dir  lo  mateix. 

DANIEL 

jSi  soch  tant  tonto! 

GENOVEVA 

Pas  per  lo  que  t  convé  y  t'agrada. 

DANIEL 

Això  ho  fa  tothom. 

GENOVEVA 

Alto.  Tothom,  no.  Algú  porser  sí. 

DANIEL 

Donchs  jo  soch  daquets  últims.  No  hi  puch 
fer  més.  {La  torna  a  abrassar.) 

GENOVEVA 

No  hi  ha  remey.  T'hauré  de  parlar  ab  les 
mans  agafades.  (Agafantli  les  mans.) 

DANIEL 

jAy,  quin  gust!  jY  quines  pessigolletes! 

GENOVEVA 

Escolta  y  estigues  quiet. 

DVNIEL 

Estich  quiet  y  escolto;  parla. 

GENOVEVA 

<jEs  cert  qne  te'n  vas  del  poble? 

DANIEL 

Es  cert. 

GENOVEVA 

<jY  que  t'embarques? 

DANIEL 

Sí. 

GENOVEVA 

«jAviat? 

DANIEL 

Totseguit  que  tingui  el  certificat  arreglat. 

GENOVEVA 

<{Però  ets  tu  que  te'n  vols  anar? 

DANIEL 

Jo,  sí,  jo;  per  arreu  y  com  més  aviat  millor. 

GENOVEVA 

<jA  què  ve  ara  aquest  «repenta»? 

DANIEL 

^Però  que  no  veus  la  quimera  que'm  té 
tothom  en  aquesta  terra?  Es  una  cosa  ina- 
guantable. 

GENOVEVA 

<jY  per  la  gent  me  deixaràs  a  mi? 

DANIEL 

Per  forsa.  No  tinch  més  remey. 

GENOVEVA 

(deixantli  les  mans  y  aixugantse  els  ulls. 
Pausa.  Veyent  qu  ell  no'n  Ja  cas,  li  diu:) 
jDaniel! 

DANIEL 

Mana. 

GENOVEVA 

^Que  no  ho  veus? 

DANIEL 

^Què? 

GENOVEVA 

Que  ploro. 

DANIEL 

Prou  que  ho  veig.       per  què  ho  fas? 

GENOVEVA 

jPerque  tu  te'n  vas,  ximple! 

daniel  (rihent) 
Ja  ets  ben  xocanta,  tant  mateix,  Genoveva. 

GENOVEVA 

De  què  rius  ara?  Que  no  ho  vols  creure? 

DANIEL 

Sí,  però,  vaja,  què  vols  que't  digui?  Sou 
tant  comediantes  les  dones... 

GENOVEVA 

Y  vosaltres  uns  poques-soites.  Si  no  fos 
cert  allavors  t'ho  creuries. 

DANIEL 

Bé,  no  t'enfadis. 

GENOVEVA 

Y  a  tu  no't  sab  gens,  gens  de  greu  dei- 
xarme? 

DANIEL 

Ja  veuràs,  si  tant  y  tant  escorcollàvem  no't 
diré  pas  que  no'trobés  alguna  engruna  d'aque- 
lles que  fan  rac-rac  aquí  dintre  (signantse'l 
cor).  Però,  vaja,  totseguit  penso  que  n'hi  ha 
tantes  de  noyes  al  mon...  Per  tot  arreu  se'n 
troben. 

GENOVEVA 

|Ay,  Senyor!  Valdria  més  que  una's  tren- 
qués  el  coll  abans  de  posar  afecte  a  certes  per- 
sones. 

daniel  (abrassantlà) 
Vaja,  prou.  No  ploris  més.  Jo't  prometo 
que  a  cada  viatge't  vindré  a  veure. 

GENOVEVA 

<;Y  ab  això  m'aconsoles? 

DANIEL 

^Encara  vols  més? 

GENOVEVA 

Es  que  jo  estich  segura,  Daniel,  que  si  te'n 
vas,  estaré  malalta  de  tristesa. 

DANIEL 

<jQue  potser  t'hi  casaries  tu  ab  mi? 

GENOVEVA 

Es  clar,  home;  per  això  t'estimo. 

DANIEL 

jAh,  ja!  Donchs,  ^m  estimes? 

GENOVEVA 

jXimplel 

DANIEL 

<iY'm  voldries  a  despit  del  teu  pare? 

GENOVEVA 

A  despit  de  tothom. 

DANIEL 

<jDe  1" Evarist  també? 

GENOVEVA 

jAy,  ves,  no'm  treguis  aquest  bufat. 

DANIEL 

Però  tu  no't  recordes  que  en  Mateu  no'm 
pot  veure  en  pintura. 

GENOVEVA 

Donchs  t'haurà  de  veurer  de  'carn  y  ossos, 
perquè  jo  ho  vuy  y  s'ha  acabat. 

daniel  (apart) 
jAy,  pobre  Secretari! 

GENOVEVA 

^Estàs  content  ara? 

DANIEL 

jJo't  toch  si  ho  estich! 

GENOVEVA 

Donchs  jurem  que  no  marxaràs. 

DANIEL 

jAh,  no!  Això  sí  que  no  pot  ser. 

GENOVEVA 

^Per  què? 

DANIEL 

Perquè  a  n'aquí  hi  va  la  meva  dignitat 
d'home. 

GENOVEVA 

Jo  plà  me'n  riuria  de  la  dignitat  si'm  con- 
venia una  cosa. 

DANIEL 

<jQuè  sabeu  vosaltres,  les  dònes,  lo  que  es 
això? 

GENOVEVA 

Si  penses  en  marxar  es  que  no  m'estimes 
gens. 

DANIEL 

<jPerò  que  no  veus  l'aborrició  que  'm  té 
tothom? 

GENOVEVA 

Això  ho  fan  córrer  l'Evarist  y  el  pare  per- 
què els  hi  convé. 

DANIEL 

Lo  que  jo't  dich  es  que  ningú  voldrà  fir- 
mar el  certificat  que  necessito.  Ja  ho  veuràs. 

GENOVEVA 

<;Vols  dir  que  no  es  una  manganilla  teva 
això  d'aquest  certificat? 

DANIEL 

jGenoveva! 

GENOVEVA 

Donchs  si  es  veritat,  millor  que  no  firmin. 

DANIEL 

<;Còm  millor?  <íQue  no  coneixes  que  això 
es  un  descrèdit  molt  gros? 

GENOVEVA 

<íQue  n'hem  tret,  donchs,  d'enrahonar  tant 
si  al  cap  d'avall  tornes  a  la  mateixa?  Tossut, 
més  que  tossut. 

ESCENA  V 

Dits  y  una  castanyera  ab  un  cabàs  tapat 
ab  un  drap  negre.  Aviat  un  xicotet. 

CASTANYERA 

Ara,  que  fumen.  <fQuè  li  diu,  tossut?  Tota 
la  vida  ho  ha  estat,  aquest  tarumba. 

GENOVEVA 

Ja  teniu  rahò,  ja. 

{La  Genoveva  entra  més  endins  de  la  botiga, 
y  en  Daniel  surt  al  carrer  quedantse  arrambat 
a  la  paret.) 

castanyera 
4L0  mateix  que'ls  altres  dies,  Genoveva? 

GENOVEVA 

(anant  a  buscar  un  plat) 
Sí,  sí.  Vint,  com  sempre. 

CASTANYERA 

(contàntleshi  y  donàntleshi) 
Ara  que  fumen.  {Surt  el  xicotet.) 
xicot 

^•Quantes  me'n  donareu  percinch  cèntims? 

CASTANYERA 

Tres  parells,  Micaló. 

XICOT 

<:Tan  poques? 

DANIEL 

Y  gràcies. 

CASTANYERA 

Van  cares,  noy. 

xicot 

jMacatxo!  Ab  prou  feines  ensolivaré. 

CASTANYERA 

(girantse  al  xicot  mentre  la  Genoveva  entra 
a  dintre  a  deixar  les  castanyes.)  ^Les  vols  o  no 
les  vols?  Que  porto  pressa.  <fSents  tu,  marrech? 

DANIEL 

Y  doneunhi  cinch  parells,  jpobrot! 

CASTANYERA 

Gràtet  tu  la  butxaca  si  vols  que'n  mengi 
més.  |l£ts  molt  generós  pagant  els  altres! 

DANIEL 

Y  pagant  jo  també.  Teniu,  conteunhi  dèu 
en  lloch  de  cinch. 

ESCENA  VI 
•Dits  y  /'EVARIST 
(La  Genoveva,  al  vèurel,  nos  mou  de  la  botiga) 

DANIEL 

(al  veure  a  l'Evarist  recula  la  mà  dels  cèn- 
tims.) Ara  cobraràs,  Micaló.  Tant  se  val  que 
jo  no  ho  fassi  perquè  aquest  que  vé  es  dels  que 
paga. 

CASTANYERA 

Més  que  tu,  ranci. 

DANIEL 

jOh,  ja,  ja!  Per  això  ho  dich. 

EVARIST 

^De  què  parleu? 

CASTANYERA 

Rès;  que  en  Daniel  s'anava  a  desdinerar 
pagant  cinch  cèntims  de  castanyes  a  aquest 
bailet. 

DANIEL 

Ben  cert.  Guaiteulos  (ensenyàntelshi). 

EVARIST 

Me  deixes  parat.  Tente  compte  a  no  es- 
capsar  el  capital  ab  aquestes  disbauxes. 

DANIEL 

Per  aquesta  por,  ara  deixo  que't  Uuexis  tu. 

EVARIST 

Y  ben  net  que  ho  faré  Y  no  cinch  n'hi  do- 
naré jo,  sino  dèu.  Contèuleshi,  Galixta. 

castanyera  (després  de  donàrleshï) 

^Què  diuhen  ara  els  noys?  Gràcies,  Evarist. 

XICOT 

Gràcies  a  n'en  Daniel  que  li  ha  fet  fer. 

CASTANYERA 

Ja  veuràs,  ja,  desvergonyit.  (Xicot  fuig  co- 
rrents.) ^  Veus?  (A  l Evarist)  Fés  plés  a  ximples. 

EVARIST 

Això  es  despreciar. 

DANIEL 

,jNo  n'hi  heu  pas  estafat  cap? 

CASTANYERA 

<íQue't  penses  que  soch  com  molts,  y  ja 
sabs  per  què  parlo?  Cervell  de  pà  mullat. 

evarist  (rihent) 

Vaya  una  sortida.  ^Què  voleu  dir  ab  això? 

CASTANYERA 

<jQue  no'l  sabs  aquest  qüento? 

EVARIST 

No. 

DANIEL 

Jo  SÍ. 

EVARIST 

Guàrdatel.  Conteulo,  Calixla. 

CASTANYERA 

Vetaquí  que  Nostre  Senyor  diu  que  va  do- 
nar a  Sant  Pere  unes  quantes  olletes  que  figu- 
raven el  cap  de  les  persones,  y  desprès  un  cer- 
vell molt  gros  perquè  n'anés  posant  un  xich  a 
cada  una.  A  la  trassa  ne  devia  posar  massa  a 
les  primeres,  perquè  totseguit  el  va  tenir  aca- 
bat, y  allavors  ell  per  por  que  Deu  el  renyés, 
equina  se'n  pensa?  Agafa  molla  de  pà,  la  re- 
mulla ben  remullada,  y'n  va  anar  posant  a  les 
que  encara  no  n'hi  havia.  Per  això't  dich  que'l 
cap  d'aquest  no  hi  ha  dubte  que  devia  ésser 
algunes  de  les  últimes. 


l'enrenou  del  poble 


27 


EVARIST 

Ja,  ja,  ja.  Està  bé.  Té  molta  solta. 

DANIEL 

No'm  pensava  que  fóssiu  tant  sabia,  Ga- 
lixta.  Cregueu  que  ja  ho  faré  córrer. 

EVARIST 

Qui't  farà  córrer  a  tu  de  bona  manera  seré 
jo  el  dia  que't  torni  a  veure  apuntalant  aques- 
ta casa.  {la  Genoveva  treu  el  cap  escoliantlo). 

CASTANYERA 

Aixís,  aixís  m'agrada.  Bécatejeli  el  cuiro, 
que  no  té  cap  intenció  bona.  Potser  rodant, 
rodant  no't  segui  l'herba  sota'ls  peus  aquest 
onso. 

EVARIST 

Com  hi  ha  Deu...  Ab  això  si  que'm  tasta- 
ria els  punys,  (aixecantli  el  puny). 

DANIEL 

(posantse  en  guardià) 
Pròbeu  que  potser  no't  quedaràn  ganes  de 
tornarhi. 

EVARIST 

jlnfelís!  Si  jo  volia  ray.  Sino  que't  deixo 
per  lo  qu'ets. 

CASTANYERA 

Ara  fas  be.  Però...  Ey!  Això  no  vol  dir  que 
no  fassis  l'ull  viu. 

EVARIST 

Dèixeu  per  mí.  Ja  sabeu  que  en  aquest  po- 
ble no  passa  rès  que  jo  no  sàpiga  y  no  vulgui 
que  passi. 

CASTANYERA 

Es  qu'els  boigs  fan  bitlles  devegades. 

EVARIST 

També  fan  ximpleses,  que  un  dia  o  altre 
troben  sabata  en  son  peu. 

CASTANYERA 

Aixís,  aixís  m'agrada.  Ara  que  fumen! 

EVARIST 

Doneumen  deu. 

castanyera  {donàntelshï) 

Apa  que  te'n  enduràs  la  flor  y  nata.  Totes 
te  les  vuy  triar,  {atravessen  l'escena  dos  minyons 
y  una  noya  ab  un  farsell.  Aquesta  passa  de 
llarch). 

daniel  (a  la  noya) 
Adeu,  escayenta. 

noya  {ab  garbo) 
Adeu,  maco. 

EVARIST 

Y  per  mi  no  hi  ha  rés? 

NOYA 

Ets  massa  alt,  no  hi  arribo  a  tu  noy.  (sen 

va). 

CASTANYERA 

Ara  que  fumen. 

MINYÓ  PRIMER 

Fumem,  Benet? 

MINYÓ  SEGON 

Fumem. 

MINYÓ  PRIMER 

Cinch  per  barba,  Calixta. 

MINYÓ  SEGÓN 

<;Y  tu  Daniel  que  no  n  menges?  Ara  a  la 
primeria  venen  molt  de  gust. 

DANIEL 

Espero  que  aquest  rumbós  me'n  doni.  (se- 
nyalant l'Evarist). 

MINYÓ  SEGÓN 

Y  es  clar  que  te'n  donarà,  tant  ben  dema- 
nat. 

EVARIST 

N(hi  donaré  per  avergonyirlo.  Vuy  que  tots 
vegeu  la  diferencia. 

CASTANYERA  (COTltant) 

Nou,  deu,  alabat  siga  Deu,  onze  y  dotze. 
Apa  y  bon  profit,  (minyons  sen  van).  . 

DANIEL 

Evarist,  <jquè  les  tinch  d'esperar  gaire? 

EVARIST 

<jE1  què? 

DANIEL 

Les  castanyes,  home. 

CASTANYERA 

Què  tal,  eh?  «Si  ho  has  dit  al  sord,  no  ho 
has  dit  al  peresós»,  Evarist. 

EVARIST 

Au  té,  atràpala.  (n'hi  tira  una  que  cassa  al 
vol). 

DANIEL 

No  les  vuy  sense  pelar.  M'enm  esca  ren  els 
dits. 

evarist  (pelantleshï) 

Deixeuse  d'aquesta  finor  d'espart.  Li  mal  - 
meterien  les  manetes,  pobrissó. 

castanyera 

Es  a  dir  donchs  Evarist  que't  ronda  la  xi- 
cota? <íQué  hi  diu  en  Mateu? 

EVARIST 

En  Mateu  està  per  mí  completament. 

CASTANYERA 

ella? 

EVARIST 

<jEHa?  Vaya  una  pregunta.  Que  més  pot 
desitjar  que  jo  la  vulgui. 


3o 


FELIP  PALMA 


CASTANYERA 

Oh!  Es  que  devegades  les  noyes... 

EVARIST 

Aneu,  aneu.  ^Què  m'hi  posat  may  en  res 
que  no  n'hagi  sortit  de  la  manera  que  m'ha 
dat  la  gana? 

DANIEL 

,jJa  no  deus  tenir  avia  tu  Evarist? 

EVARIST 

Per  què? 

DANIEL 

Perquè  t'has  d'alabar  tu  mateix. 

CASTANYERA 

Tarambana. 

DANIEL 

Semblo  un  grà  que  us  hagi  sortit  al  cap  del 
nas  a  vosaltres  dos.  No  veyeu  res  més  que  a 
n'a  mi.  (veyent  venir  el  Secretari)  El  Secretari, 
esquitllem. 

EVARIST  y  CASTANYERA  {rient) 

Ja,  ja,  ja.  Vaya  unes  pretensions.  Ja,  ja,  ja. 
{mofantsenhi). 

ESCENA  VII 

Dits  y  el  SECRETARI 

{En  Daniel  aixís  que'l  veu  venir  passa  ben 
escorregut  vora  la  paret  ys  fica  a  la  botiga 
ahont  s  hi  veu  la  Genoveva). 

SECRETARI 

Qué  es  aquesta  gatzara? 

CASTANYERA 

Res.  Coses  d'aquest  ximple,  (^irantse  y  no 
veyentlo)  Taflich!  Si  ara  mateix  era  aquí.  Té, 
ja  ha  desaparescut. 

SECRETARI 

Que  era  en  Daniel  potser? 

CASTANYERA 

El  mateix. 

SECRETARI 

Mala  verruga!  <fY  ahont  es  ara? 

CASTANYERA 

Sembla  art  de  bruixeria.  Sí  ens  estàvem 
aquí  tots  tres.  Llisca  més  qu'una  anguila  aixís 
que  vos  ovira  la  fesomia. 

SECRETARI 

Un  batalló  de  dimonis  se  l'enrosseguessin 
per  sempre. 

EVARIST 

Amén.  (En  Daniel  y  la  Genoveva  van  seguint 
la  conversa  desde  dintre  la  botiga^  y  el  públich 
ha  de  compendre  per  els  signes  que  Jan  els  co- 
mentaris  que  Is  hi  ha  de  sugerir  lo  que  senten), 

SECRETARI 

Se  l'ha  temuda  perquè  si'l  trobo  aquí  li 
esbardello  el  cap. 

CASTANYERA 

<jY  això? 

EVARIST 

éQuè  us  ha  fet  de  nou? 

SECRETARI 

De  porta  en  porta  com  qui  demana  caritat 
perquè  firmessin,  y  res,  com  si  parlés  a  sords. 
No  porto  més  que  la  den  Lluch  y'l  senyor 
Baltasar. 

EVARIST 

De  què,  no  porteu  més? 

SECRETARI 

De  firmes,  home. 

EVARIST 

què  n'heu  de  fer  de  les  firmes? 

SECRETARI 

«jQuè'n  tinch  de  fer? 

CASTANYERA 

Sí.  Perquè,  ^què  té  que  veure  això  ab  en 
Daniel? 

SECRETARI 

<jQuè  hi  té  que  veure?  Ay  ,ày.  <íQue  no  es  el 
que'ns  el  ha  de  treure  aquest  mala  estrugan- 
sa  del  poble? 

CASTANYERA 

Si  us  entench  que'm  pelin. 

EVARIST 

<jY  ab  firmes  se'n  aniria? 

SECRETARI 

Ay,  noy!  Ves,  ves  a  fer  l'orni  a  un  altra 
banda.  No'm  vinguis  a  acabar  d'alterar  ara  tu. 

EVARIST 

Vos  juro  qne  no  sé  què  voleu  dir. 

CASTANYERA 

Ni  jo  tampoch. 

SECRETARI 

^Vosaltres  no  sabeu  que  està  compromès 
per  anarsen  de  cambrer  en  un  trasatlàntich? 

CASTANYERA 

Calleu,  calleu,  que  ara  hi  caich. 

SECRETARI 

Ja  es  hora. 

CASTANYERA 

Bé,  però  no'n  feu  cas,  perquè  si  bé  he  sentit 
campanes,  no  sé  pas  de  quin  cantó  repicaven. 

EVARIST 

Donchs  jo  no'n  sabia  rès,  y  per  mor  de  vos 
ara  estich  en  ridícol. 

SECRETARI 

^Per  què? 

EVARIST 

Perquè  si  me'n  haguéssiu  enterat,  ja  fora 
fet,  y  ell  íòra  del  poble  temps  ha.  Quin  un  jo 
per  no  sortir  ab  la  meva...  Y  acabem  ara  d'una 
vegada.  <íQuè  s'ha  de  fer  perquè  marxi? 

SECRETARI 

Diu  ell.  que  volen  un  certificat  de  bona 
conducta  firmat  per  uns  quants  vehins.  <jHo 
entens? 

EVARIST 

Prou,  home,  prou  que  ho  entench. 

SECRETARI 

Sense  això  no  hi  ha  rès  fet. 

EVARIST 

Y  a  vos,  no  us  han  volgut  firmar? 

SECRETARI 

<iPerò  que  no  veus  que  ha  fet  malifetes  a 
tothom? 

CASTANYERA 

Es  clar. 

EVARIST 

Es  tosch.  Son  molt  ases.  Si  se'n  va  ja  no'n 
farà  més,  y  quedarem  tranquils.  Encara  que'ls 
hi  féssim  firmar  que  es  un  sant  ho  havien  de 
fer.  La  qüestió  es  trèurel. 

CASTANYERA 

Tens  rahò. 

SECRETARI 

Y  tal,  home,  y  tal.  Donchs  això  tan  clar  no 
els  hi  he  pogut  fer  entendre  de  cap  de  les  ma- 
neres. 

CASTANYERA 

No  pot  ser.  Perquè,  vaja,  sembla  impos- 
sible. 

EVARIST 

Si  hi  hagués  anat  jo,  tot  estaria  dat  y 
benheit. 

3    -  V 

SECRETARI 

Donchs  bé,  veyam  si  t'espabiles. 

EVARIST 

Ja  ho  veureu  si  ho  enllesteixo. 

SECRETARI 

Veyam,  veyam. 

EVARIST 

(després  d'haver  prés  el  paper  l'hi  torna) 
O  sino,  no;  encara  millor.  Guardeulo  vos 

el  paper.  Els  faré  venir  a  firmar  aquí.  Ara  ho 

veureu  si  jo'n  portaré  de  gent. 

CASTANYERA 

Jo  també  t'acompanyo.  Tots  dos  farem  més 
forsa. 

EVARIST 

Vos  no  us  mogueu,  Mateu,  que  totseguit 
tornem. 

CASTANYERA 

jAra,  que  fumen! 


ESCENA  VIII 

El  secretari  y  aviat  la  genovesa 

secretari  (aixugantse  la  suor) 
No  val  tan  ell  com  els  passos  que'm  costa 
y  les  enrabiades  que'm  fa  pendre.  jNoya! 
Genoveva  (sortint  amatenta) 
Mana,  pare. 

secretari 

Posa  el  dinar  a  taula  totseguit.  Ab  quatre 
salts  hauré  fet  abans  no  vinguin. 

GENOVEVA 

No  entreu,  no,  que  no  es  cuit. 

SECRETARI 

^Donchs  què  has  fet  tot  el  sant  dematí? 

GENOVEVA 

M'he  estat  a  casa  festejant. 

SECRETARI 

Porser  sí  que  t  estaves  ab  l'Evarist  y  la  Ca- 
lixta. 

Genoveva  (mojantsen) 
jCaralt  de  pare!  <jVeyeu?  No's  pot  fer  rès 
amagat.  Tot  ho  endavina. 

secretari  (satisfet) 
Ja  he  posat  ben  bé  el  dit  a  la  llaga,  ja,  trai- 
dorota.  (La  Genoveva  entra  dintre  la  casa,  y  ab 
en  Daniel  riuhen  tots  dos.) 

ESCENA  IX 
El  secretari  y  totseguit  la  felissa 

SECRETARI 

Ho  fassi  que  he  triscat  tant,  que  fins  tinch 
xafogor.  Ningú  diria  que  som  al  Octubre. 

FELISSA 

Ja  soch  aquí. 

SECRETARI 

<jY  què? 

FELISSA 

Sou  vos  que  m'heu  de  dir  què. 

SECRETARI 

Jo  no  més  vos  puch  dir  que  si'l  vostre  fill 
no  marxa  jo'm  tornaré  boig. 

FELISSA 

Però  si  no  volem  altra  cosa.  . 

SECRETARI 

<jQue  jo'm  torní  boig? 

FELISSA 

No,  home,  no.  Que  ell  pugui  marxar  per 
no  sentiuse  més.  ^Ahont  son  les  firmes? 

SECRETARI 

Al  infern. 

FELISSA 

D'allí  plà  que  les  recullirem.  Ja  seràn  so- 
carrítn. 

SECRETARI 

Ja  us  ho  tenia  dit  que  ningú  firmaria. 

FELISSA 

Però  com  més  lluny  el  tinguen  millor  per 
ells. 

SECRETARI 

No  ho  volen  entendre.  . 

FELISSA 

Donchs  s'ha  acabat.  Que  no  marxi. 

SECRETARI 

Això  may,  jmala  verruga!  Ara  ja  es  qüestió 
de  punt.  <iAhont  es  aquest  bergant? 

FELISSA 

No  ho  sé.  Fa  una  estona  era  aquí,  però  no 
The  vist  més. 

SECRETARI 

Ja'n  deu  estar  maquinant  algún  altre. 

FELISSA 

No  sé  a  què  ve  que  l'hi  tingueu  aquesta 
ràbia.  Al  últim  a  vos  no  us  ha  fet  rès. 

SECRETARI 

Després  de  l'arcalde  soch  jo  que  tinch  de 
vetllar  per  la  tranquilitat  del  poble. 

FELISSA 

Pere  si  l'arcalde  no  s'hi  ha  ficat,  ^quí  us  ha 
fet  armar  aquest  garbuix  a  n'a  vos? 

SECRETARI 

L'he  armat  perquè  m'ha  dat  la  gana;  <jho 
enteneu? 

FELISSA 

Donchs  ara  no  més  per  punt  me'n  vaig  a 
cal  arcalde  a  contarli  tot.  jÇue  tanta  cararnada! 
Ja  n'estich  massa  tipa  jo  d'això.  Ni  que  ha- 
gués fet  una  mort,  aquest  meu  fill.  (Se'n  va 
enfadada.) 

ESCENA  X 

El  secretari  y  totseguit  que  ella  es  fóra 
entra  /'evarist  esbufegant,  y  aviat  la 

GENOVEVA. 

EVARIST 

Ja  venen. 

SECRETARI 
EVARIST 

La  gent. 

SECRETARI 

^Quina  gent? 

EVARIST 

Ay,  ay,  els  que  he  anat  a  buscar. 

SECRETARI 

^Per  firmar? 

EVARIST 

,jY  donchs? 

SECRETARI 

^Quants? 

EVARIST 

Molts,  molts. 

SECRETARI 

^N'estàs  segur? 

EVARIST 

Si'm  segueixen,  si  venen  darrera  els  meus 
talons. 

SECRETARI 

A  la  fi. 

EVARIST 

Apa,  apa,  no  perdem  temps.  Tenimho  tot 
preparat  que  no  se'n  desdiguessin. 

SECRETARI 

Entrarem  dintre,  fa? 

EVARIST 

Aquí  mateix,  home,  aquí  mateix  que  soa 
masses.  Però  cuiteu. 

SECRETARI 

Tot  seguit.  Genoveva! 

GENOVEVA 

(Sortint  després  de  recomanar  a  nen  Daniel 
que  no's  mogui).  Mana,  pare. 

SECRETARI 

Porta  la  taula  de  tallar  les  pells,  el  tinter  y 
la  ploma;  però  rebent  <;sents? 

GENOVEVA 

^•Per  qué  fer? 

SECRETARI 

Lo  que  a  tu  no  se  t'endona  res.  Au,  brillo. 
Que  t'ajudi  l'Evarist. 

EVARIST 

^Ahont  hem  d'anar,  pubilla? 

GENOVEVA 

En  lloch  ab  tu.  Ja  ho  duré  ab  en  Salmito. 
(se  fica  a  la  casa). 

EVARIST 

La  vostre  filla,  Mateu,  tant  mateix  està  ben 
poch  amable  ab  mí. 

SECRETARI 

Es  el  seu  tarannà,  y  com  qu'es  tant  ver- 
gonyosa. 

EVARIST 

Potser  si,  però  no  ho  sembla,  (surten  la  Ge- 
noveva y  el  fadrí  ab  una  taula,  anantla  a  deixar 
lluny  de  la  botiga). 

SECRETARI 

Anem,  adeusiau.  Ja  escriureu  Farrivada. 

GENOVEVA 

^Què  voleu  dir? 

SECRETARI 

(Agafant  la  taula  ab  una  revolada  y  acos- 
tantla  a  la  botiga)  Vuy  dir  que  i'havieu  d'anar 
a  dur  un  xich  més  lluny  si  coneixes. 

GENOVEVA 

(tornantla  a  allunyar  també  ab  una  revolada) 
Vora  la  porta,  no.  Per  fahont  passaràn  els 
que  hagin  d'entrar  a  casa? 

SECRETARI 

Pel  taulat,  perquè  no  ha  de  venir  ningú. 
No  estich  per  ells. 

GENOVEVA 

Que'n  teniu  de  poca  de  solta. 

secretari  (enjadat) 
Noya,  noya. 

GENOVEVA 

Calleu,  home,  calleu.  Dèixem  anar  a  bus- 
car el  tinter  y  la  ploma  per  aquests  pous  de 
ciència,  (se'n  va  dintre  la  casa). 

SECRETARI 

No  se  quin  sant  me  deté... 

EVARIST 

Deixeuho  per  mi;  quant  siguem  casats  tot 
això  serà  un  altre  cosa.  Allavors  governaré  jo. 

ESCENA  XI 

(Se  sent  un  gran  burgit  de  gent  y  entren  en 
escena  homes,  dònes  y  criatures.  Un  dels  homes 
en  Lluch  tot  carranco  va  ab  dos  bastons,  un  altre 
el  senyor  Baltasar  un  marcat  tipo  d'apotecari 
de  fora,  Ab  ells  entra  la  castanyera. 

CASTANYERA 

Aquí  minyons,  aquí.  Tothom  a  firmar  y  el 
treurem  del  poble. 

un  home  (preguntant  a  un  altre) 
<jA.  qui  volen  treure? 

home  (que  es  sord) 
<iQuè  dius? 

home  primer  (cridant) 
A  qui  volen  treure  del  poble? 

SORD 

No  ho  sé  pas.  Ja  ho  preguntaré,  (s'ho  pre- 
gunten lun  a  V altre  y  tothom  Ja  que  no  ho  sab. 
Soroll.  Surt  el  noy  de  la  primera  escena  ab  uns 
tirants). 

noy  (a  n'el  Secretari) 
Diu  el  Muiataire  que  l'hi  feu  arreglar  tot 
seguit  aquets  tirants  que'l  cotxe  no  pot  mar- 
xar. 

SECRETARI 

No  estich  per  ell  ara. 

noy 

Es  que  mancaràn  el  tren. 

SECRETARI 

Que'l  manquin. 

NOY 

M'ha  dit  que  ho  féssiu  tot  seguit.  Teniu. 
(els  hi  fa  pendre  per  forsa.  L  altre  li  pega  em- 
penta y  en  aquell  moment  la  Genoveva  que  s'esta- 
va darrera  seu  ab  el  tinter  y  la  ploma  reb  el  cop 
y  vessa  tota  la  tinta). 

GENOVEVA 

{Alsas  saíeru! 

secretari  (enfadat  a  nel  noy) 
<íVeus  lo  que  m'has  fet  fer?  Ves  a  l'infern 
tu  y  els  tirans,  (el  noy  arrenca  a  córrer). 

GENOVEVA 

Ay,  pare,  que'l  vessar  tinta  diu  que  porta 
mala  sort.  No  us  sortirà  pas  bé  lo  que  pe  nseu. 

GENOVEVA 

jGenoveva,  Genoveva!  No  m'acabis  d'en- 
cendre. <jCòm  escriurem,  ara? 

EVARIST 

Sossegueuse.  Ja'n  vaig  a  comprar  una  am- 
polla, (se'n  va). 

GENOVEVA 

Y  ara,  <;què  voleu  més? 

SECRETARI 

Que  te'n  vagis,  (ab  veu  de  trò) 

ESCENA  XII 

(Dits,  la  Felissay  tot  seguit  V Evarist  ab  una 
ampollela  de  tinta.  Aquesta  escena  ha  d'anar 
molt  destacada.  Que  s  entengui  be  a  tothom). 

HOME  PRIMER 

<jY  tota  aquesta  gresca  es  per  reure  a  n'en 
Daniel  del  poble? 

SORD 

«jQuè  dius? 

home  primer  (cridant) 
<jSí  tota  aquesta  gresca  es  per  treure  del  po 
ble  a  n'en  Daniel? 

SORD 

<;Si?  jAy  pobre  minyó! 

CARRANCof giràntseli  enfadat) 
<jQué  potser  no  ho  voleu  vos? 

SORD 

<jQuè  diu?  (preguntant  a  l home). 

HOME  PRIMER 

Com  que  no'ns  ha  fet  res. 

SORD 

^Qué  dius? 

HOME 

L'hi  dich  que  no  ens  ha  fet  res. 

CARRANCO 

Donchs  a  mi  si.  Y  si'l  podia  arreplegar 
com  hi  ha  Deu,  queia  pagaria  cara  la  malifeta 
del  bany.  (brandant  el  bastó  enlaire  enrabiat 
cau  de  nassos.  Alguns  1  aixequen). 

HOME  PRIMER 

Si  vos  us  ho  preneu  tant  fort,  Lluch,  us 
acabareu  d'esguerrar. 

APOTECARI 

No  n'hi  ha  per  menos.  Jo  encara  tinch  la 
rata  a  casa. 

HOME  PRIMER 

Millor.  Aixís  té  companyia. 

sord  (a  l'home) 

<iQuè  diu? 

HOME  PRIMER 

Res.  Tot  ho  vol  saber  aquest  ximpie. 

SECRETARI 

Però  que  tarda  l'Evarist.  Maiviatge  la  tinta 
y  el  xicot,  y... 

evarist  (entrant) 
Ja  soch  aquí. 

CARRANCO 

Donchs  porteu  la  ploma. 

CASTANYERA 

Dèu  cèntims  de  castanyes  a  cada  hu  dels 
que  firmin,  {firmen  ?io  més  alguna  criatura  y 
dònes;  els  altres  diuen  que  no). 

HOME  PRIMER 

Be  mou  prou  saragata,  Felissa,  el  vostre  fill. 

FEL1SSA 

Deu  els  fassa  bons.  «Qui  no  té  res  que  fer 
el  gat  pentina»,  (segueixen  parlant). 

castanyera  (a  l'Evarist) 

Deus  estar  content.  Sembla  que  va  de  bó. 
Però  no'n  volen  firmar  gaires. 

EVARIST 

Mal  va,  Calixta,  quan  jo  me  la  poso  al  cap. 
Ja  veureu,  ja  veureu  si'l  treuré. 

CASTANYERA 

Arreplegaràs  bona  pubilla,  noy,  perque'n 
Mateu  té  molts  quartos. 

EVARIST 

Ab  tot  y  això  no  soch  jo.  sino  ella  qui  treu 
la  rifa.  Ves  com  s'ho  podia  esperar. 

SECRETARI 

^Ningú  més  vol  ferho?  (ningú  respon)  Apa 
donchs  té,  veyes,  Evarist. 

EVARIST 

(Agafant  el  paper)  Dos,  tres  y  vuit.  Ja  n'hi 
ha  prou,  ja.  Ara  si  que  podem  dir  qu'es  fora, 
y  gràcies  a  mí,  ep! 

CASTANYERA 

Oh!  ja,  ja. 

ESCENA  XIII 

Dits  y  /'arcalde  ab  la  vara.  Al  entrar  venta 
mirada  a  dins  de  cal  Secretari  y  veu  els  nuvis. 

arcalde 

^•Què's  aquest  motí?  <;Qué's  dia  d'eleccions, 
Secretari? 

SECRETARI 

Res  d'això.  Aquesta  gent  no  més  ha  vingut 
a  firmar. 

ARCALDE 

A  firmar  què? 

felissa  (a  l Arcalde) 
Veyeu  com  vos  ho  he  dit  que  remourien 
cel  y  terra? 

ARCALDE 

Calleu.  Ja  sabré  el  qu'es  això  y  ho  arregla- 
rem. Han  vingut  a  firmar  què,  Secretari? 

SECRETARI 

Un  certificat  perquè  en  Daniel  Arús  se'n 
vagi  del  poble  y  pugui  embarcarse. 

ARCALDE 

Y  vos  us  n'haveu  tingut  de  cuidar? 

EVARIST 

Ell  y  jo  ho  hem  fet. 

ARCALDE 

Calla,  que  no  parlo  ab  tu. 

EVARIST 

Es  que... 

ARCALDE 

Te  dich  que  callis,  o  sino  te  faig  treure  per 
l'Agutzil.  Y  ara  tornanthi,  ^per  què  el  voleu 
fora  a  n'en  Daniel,  Secretari? 

secretari  (a  n'en  Lluch) 
Lluch,  i'Arcalde  pregunta  per  què  el  volem 
fora  a  n'en  Daniel. 

lluch  (a  l'Apotecari) 
Senyor  Baltasar,  diuhen  per  què  el  volem 
fora  a  n'en  Daniel. 

ARCALDE 

Veig  que  ningú  ho  sab,  que  tothom  s'ho 
pregunta. 

EVARIST 

^Si  ho  saben?  Be  massa.  A  n  en  Lluch  el  va 
tirar  a  l'aigua. 

APOTECARI 

Y  a  mí  va  donarme  una  rata  en  lloch  d'una 
recepta. 

ARCALDE 

Y  a  vos,  Secretari  que  sou  ei  cap  y  dansa 
d'això,  què  us  ha  fet? 

SECRETARI 

A  mí... 

ARCALDE 

Potser  res  encara,  <Joy?  Donchs  prepareu - 
vos  que  us  tocarà  la  mes  grossa. 

SECRETARI 

Pobre  d'ell! 

ARCALDE 

Ja  ho  crech,  home,  si  deu  tremolar.  Entre 
morts  5  ferits  potser  n'ompliríeu  una  senalla! 
Veyam,  que  vingui  aquest  criminal. 

LLUCH 

No,  perquè  sí  me'l  veig  al  davant...  (vol 
aixecar  el  bastó). 

HOME  PRIMER 

No  us  exalteu,  Lluch,  no  us  exalteu,  que 
si  torneu  a  caure,  us  deixo  a  terra. 

SORD 

Què  diu? 

home  primer  (cridant) 
Que  vol  tornar  a  caure. 

ARCALDE 

<iQuè  hem  de  fer?  Secretari,  ^ahont  es 
aquest  noy,  he  dit? 

EVARIST 

S'estava  aquí  ab  nosaltres  y  de  repent  se'ns 
ha  fos. 

ARCALDE 

<;Y  la  fura  de  la  vostra  filla,  Mateu,  tam- 
poch  sab  el  catau  del  conill? 

SECRETARI 

Ella  plà.  No  s'ha  mogut  de  casa  en  tot  el 
dematí. 

ARCALDE 

Donchs  entreu  a  casa  vostra,  y  porteume 
la  noya.  Y  vos,  Feíissa,  acompanyeulo  y  feu 
venir  en  Daniel,  (tots  dos  molí  estranyats  y 
entre  l  espectació  general  entren  a  la  casa  que- 
dantse  terriblement  sorpresos  de  vèurels  junts. 
El  Secretari,  fora  d  ell,  arrossega  la  noya,  y  la 
Felissa  entre  poruga  y  contenta  Ja  surtir  a  nen 
ell). 

SECRETARI 

Vina,  vina,  que  no  sé  quin  sant  me  deté 
com  no't  mato.  Qui  s'ho  havia  de  pensar!  Jo'm 
tornaré  boig,  boig... 

ARCALDE 

Ja  heu  badat  ben  bé  tots  plegats.  ^Que  us 
pensàveu  que  mentres  el  volíeu  fora  ell  passa- 
ria rosaris  per  tenir  un  felís  camí? 

EVARIST 

Deixeumhi  arrivar.  Ha  de  morir  a  les  me- 
ves mans. 

daniel  (posantse  en  guardià) 
Vina,  tòquem,  aquí  t'espero. 

ARCALDE 

Què  vas  a  fer,  home,  què  vas  a  fer?  Si  es 
ella  que  no't  vol. 

SECRETARI 

;Estich  deshonrat!  Seré  la  befa  del  poble. 

ARCALDE 

Ja  vos  he  dit,  Mateu,  que  de  retop  us  toca- 
ria la  més  grossa. 

SECRETARI 

jAy!  Jo  faré  un  disbarat,  un  disbarat... 

ARCALDE 

Sí,  home,  sí;  caseulos.  Y  després  vos  ab  la 
Felissa,  que  encara  fa  goig.  Casament  doble. 

CASTANYERA 

Just,  ja  que  no  volia  caldo,  ara  tres  tasses. 

EVARIST 

May;  això  no  serà  senyor  Arcalde.  La  Ge- 
noveva es  per  mi.  Son  pare'm  vol. 

ARCALDE 

Donchs  casat  ab  ell.  Ab  això  jo  no  m'hi 
fico. 

secretari  (resolt) 

{Felissa! 

FELISSA 

<iQuè  voleu? 

SECRETARI 

No  m'heu  dit  que'l  cap  d'una  hora  de  tenir 
les  firmes  el  vostre  fill  marxaria? 

EVARIST 

Si  que  ho  ha  dit,  si. 

FELISSA 

Es  cert.  No  ho  nego  pas. 

SECRETARI 

Aquí  les  teniu,  donchs.  (li  dona 'el  paper) 
Y  ara  ja  sabeu  lo  que  us  toca.  Ferlo  filar  com 
més  aviat  millor,  mala  verruga. 

FELISSA 

La  paraula,  es  paraula.  Té,  Daniel,  y  veyes 
lo  que't  pertoca  fer. 

DANIEL 

(Colocat  al  mitg  de  tothom  agafa  el  paper 
llegintlo  entre  dents.  Després  se  guaita  a  tothom 
deixant  transcorre  una  curta  pausa.  Espectació 
de  la  gent  per  lo  que  dirà).  Gràcies,  poble,  vos 
donch  les  gràcies  de  tot  cor,  y  vos  ho  agraeixo 

més  del  que's  peuseu.  Però  vuy  correspondre, 
y  no  vos  regatejaré  ni  el  sacrifici,  (esqueixa  el 
certificat)  Teniu,  veyeu?  Ja  no  marxo.  Me 
quedo  per  sempre  més,  entre  vosaltres. 

TOTHOM 

Ah,  ah,  ah,  ah.  {menys  en  Lluch,  V Apoteca- 
ri, V Evarist  y  en  Mateu). 

LLUCH 

Ha  d'anarsen.  Jo  no  me'n  vaig  tranquil. 

DANIEL 

Vos  prometo, Lluch, nofeuse  pendre  cap  més 
bany.  Però  jey!  tampoch  vos  passaré  may  més; 
es  inútil  que  m'ho  demaneu. 

APOTECARI 

<Y  jo? 

DANIEL 

A  vos  us  regalaré  una  ratera  ben  grossa 
per  cassarla. 

ARCALDE 

Es  aixerit  aquest  minyó,  Secretari.  Vos 
convé  per  gendre. 

EVARIST 

Ell  se'n  guardarà  prou. 

ARCALBE 

A  reco,  tu  noy,  a  recó,  y  ves  per  un  altra 
que  aquesta  la  teniu  perduda  de  partida. 

SECREFARI 

Y  ab  costes. 

sord  (a  I  home  primer) 
Qu'era  aquest  paper  Ramon? 

home  primer  (cridant) 
Una  recepta  pel  mal  de  caixal. 

SORD 

^Qué'n  tenia? 

home  primer 
Sí,  però  ja  l'hi  ha  passat. 

arcalde  (a  la  Castanyera) 
Qué  farieu  vos  ara,  en  el  lloch  den  Mateu, 
Calixta. 


48  FELIP  PALMA 


CASTANYERA 

Jo,  els  casaria.  No  veyeu  qu'era  dintre 
casa  seva. 

ARCALDE 

Sentiu,  Secretari,  sentia  com  ja  l'opinió 
pública  descapdella  per  boca  d'aquesta  dóna? 
daniel  {a  la  Genoveva) 

Bé,  ab  tot  això  Genoveva,  què  hi  diu  el 
teu  pare,  ^que  si,  o  que  no? 

ARCALDE 

Per  ara  no  diu  res.  S'ha  de  revenir.  Però 
s'acostuma  a  dir,  «que'l  que  calla»...  ^'M'en- 
tens? {Daniel  y  Genoveva,  contents,  se  donen  les 
mans). 

CASTANYERA 

(A  n'en  Daniel,  ventantli  cop  a  ïesquena) 
Es  més  viu  que  l'estornell,  aquest  bordegàs. 

(girantse  a  l Evarist)  Aprèn,  tu  que  sempre 

dius  que  tot  ho  fas  tan  bé. 

EVARIST 

Me  la  pagarà,  vos  juro,  que  me  la  pagarà. 

DANIEL 

<:E1  què,  les  castanyes?  Prou,  home,  prou. 
Conteunhi  vint,  Galixta. 

CAS  TANYERA 

La  partida  t'havies  de  menjar,  pas  les  cas- 
tanyes. Bufat,  més  que  bufat. 

DANIEL 

Potser  el  bòlit  de  retob  va  tocarlo  a  n'ell, 
mare.  <íQuè  vos  sembla? 

TOTHOM 

Sí,  sí,  el  bòlit,  el  bòlit.  {Evarist  molt  enfa- 
dat y  ab  despreci  passa  entre  la  gent  y  sén  va. 
Alguns  li  van  al  darrera  xiulantlo  y  repetint:) 
i  El  bòlit!  [El  bòlit! 

ARCALDE 

Alsa,  poble,  aísa,  rebèjathi  que  es  arbre 
caigut... 

TELÓ 

